CELEX: 62015TN0314
Language: lt
Date: 2015-06-02 00:00:00
Title: Byla T-314/15: 2015 m. birželio 2 d. pareikštas ieškinys byloje Graikija/Komisija

24.8.2015   
            
            
               LT
            
            
               Europos Sąjungos oficialusis leidinys
            
            
               C 279/40
            
         2015 m. birželio 2 d. pareikštas ieškinys byloje Graikija/Komisija
   
   (Byla T-314/15)
   (2015/C 279/50)
   Proceso kalba: graikų
   
      Šalys
   
   
      Ieškovė: Graikija, atstovaujama K. Boskovits ir L. Kotroni
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2015 m. kovo 23 d. Komisijos sprendimą SA.28876 (2012/C) (ex CP202/2009), susijusį su valstybės pagalba, kurią Graikija suteikė bendrovėms Stathmos Emporevmatokivotion Peiraia & Cosco Pacific Limited.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas grindžiamas Graikijos Respublikos teisės į gynybą pažeidimu.
               
                           —
                        
                        
                           Grįsdama šį pagrindą Graikijos Respublika nurodo pasikeitusias teisines ir faktines procedūros aplinkybes per laikotarpį nuo sprendimo pradėti procedūrą priėmimo iki sprendimo suteikti pagalbą priėmimo.
                        
                     
         
               2.
            
            
               Antrasis ieškinio pagrindas grindžiamas klaidingu SESV 107 straipsnio 1 dalies aiškinimu ir taikymu, kiek tai susiję su valstybės pagalbos sąvoka.
               
                           —
                        
                        
                           Grįsdama šį pagrindą Graikijos Respublika nurodo, kad ginčijamomis priemonėmis nebuvo suteikta ekonominė nauda ir jos nebuvo atrankinės; ji pirmiausia teigia, kad atsakovė nenurodė tinkamos tokių priemonių referencinės sistemos, neišnagrinėjo iš esmės skirtingos teisinės ir faktinės viešosios infrastruktūros projektus vykdančių įmonių situacijos, atsižvelgiant į konkrečias koncesijų sutarčių nuostatas, ir pažeidė pagrindinius bendrosios mokesčių sistemos principus, kuriais grindžiamos ginčijamos priemonės.
                        
                     
         
               3.
            
            
               Trečiasis ieškinio pagrindas grindžiamas klaidingais, nepakankamais ir prieštaringais motyvais, susijusiais su nagrinėjama valstybės pagalba.
               
                           —
                        
                        
                           Grįsdama šį pagrindą, Graikijos Respublika nurodo klaidingus, nepakankamus ir prieštaringus motyvus, susijusius su: a) valstybės pagalbos suteikimu iš valstybės lėšų; b) atrankiniu pranašumų suteikimu; c) palyginimu su Komisijos patvirtintomis panašiomis mokesčių nuostatomis, taikomomis koncesijų sutartims valstybės infrastruktūros projektų sektoriuje ir d) konkurencijos iškraipymu ir įtaka valstybių narių tarpusavio prekybai.
                        
                     
         
               4.
            
            
               Ketvirtasis ieškinio pagrindas grindžiamas klaidingu SESV 107 straipsnio 3 dalies aiškinimu ir taikymu, kiek tai susiję su pagalbos suderinamumu su vidaus rinka.
               
                           —
                        
                        
                           Grįsdama šį pagrindą, Graikijos Respublika nurodo, kad atsakovė klaidingai įvertino pagalbos regionams ir būtinos ir proporcingos pagalbos, skirtos bendrajam interesui įgyvendinti, suderinamumą.
                        
                     
         
               5.
            
            
               Penktasis ieškinio pagrindas grindžiamas klaidingu pagalbos dydžio nustatymu ir bendrųjų Sąjungos teisės principų, taikomų pagalbos susigrąžinimo srityje, pažeidimu.
               
                           —
                        
                        
                           Grįsdama šį pagrindą, Graikijos Respublika tvirtina, kad atsakovė taikė klaidingus metodus pagalbos dydžiui nustatyti ir pažeidė vienodo požiūrio principą.